Lionel Messi jitlob lit-tim ta' Barcelona biex jitlaq
Il-famuż numru 10 tat-tim ta' Barcelona talab lit-tmexxija tal-klabb li ma jridx jibqa' jifforma parti mit-tim tal-Bluagrana. L-aħbar ddominat fuq il-midja soċjali t-Tlieta filgħaxija hekk kif ħadd ma stenna li l-istilla li ddomina x-xena tal-futbol għal dawn l-aħħar snin jitlaq lill-Katalani. Fil-fatt kien qed ikun irrapurtat kif il-pjan ta' FC Barcelona taħt it-tmexxija tal-kowċ il-ġdid Ronald Koeman kien li jdawwru tim madwar l-istilla arġentinjan. Madankollu wara sensiela ta' laqgħat ma' Koeman jidher li Messi ma kienx konvint dwar Il-pjanijiet il-ġodda ta' Barcelona u b'hekk talab sabiex ma jibqax jifforma parti mit-tim. Ftit sigħat wara kien qed ikun rappurtat ukoll kif l-ewwel preferenza ta' Messi hija li jingħaqad mat-tim ta' Barcelona taħt it-tmexxija tal-eks kowċ tiegħu, Pep Guardiola. Huwa sigriet magħruf li Messi u Guardiola jmorru ferm tajjeb ma' xulxin.